《信庵赵少保挽诗 其二》
宋代·林希逸

长淮当日事尤危，孤垒身当数月围。杨子江头如虎卧，平山堂下似羓归。

二难千载为时出，一战三京与愿违。赍恨伯符投镜去，追怀到老泪沾衣。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。